Alfonso Gallego Vila

Alfonso Fernando Gallego Vila, nado en Curtis o 15 de novembro de 1928 e finado na Coruña o 17 de xaneiro de 2005,Necrolóxica en La Voz de Galicia, 19-1-2005, p. 59. foi un pintor, debuxante e poeta galego.

 Traxectoria 
Foi un dos fundadores do grupo poético "Amanecer" en 1950. Nos Xogos florais de Galicia de 1960 obtivo unha mención honorífica polo poema "Carta desde la ciudad a un campesino". Foi finalista no Premio de poesía Ágora co libro La última palabra. O seu poemario A cidade é gaivota gañou o certame de poesía galega organizado polo grupo Brais Pinto, pero non foi publicado polos problemas económicos que afrontaba o grupo. En 1961 publicou o seu primeiro libro La señal del viento. Publicou poemas en galego na revista Signo (1966). Fixo a súa primeira exposición de pintura no centro lucense de Buenos Aires, presentado por Luís Seoane."Alfonso Gallego Vila, ante su exposición pictórica", entrevista en La Voz de Galicia, 11-6-1975, p. 27. Expuxo en diversas cidades españolas e participou en máis decincuenta exposicións colectivas. Foi un dos fundadores do grupo informalista de pintores "A Gadaña". A derradeira mostra dos seus cadros foi en 1996, na Galería de Arte Atlántica.

 Obras 
 La señal del viento, 1961.
 Boca abajo, 1965.
 Ayer está a volver, 1973.

 Notas 

 Véxase tamén 
 Ligazóns externas 
 Ficha en galegos.info

Categoría:Escritores de Galicia en lingua castelá
Categoría:Escritores de Galicia en lingua galega
Categoría:Pintores de Galicia do século XX
Categoría:Nados en Curtis
Categoría:Nados en 1928
Categoría:Finados en 2005
Categoría:Personalidades de Galicia sen imaxes